Tatjana Nikolajeva

Tatjana Nikolajeva (; dzimusi 1924. gada 4. maijā, mirusi 1993. gada 22. novembrī) bija padomju krievu pianiste, komponiste un mūzikas pedagoģe.

 Dzīve 
Pianiste bija dzimusi Bežicā, Brjanskas apgabalā 1924. gada 4. maijā. Viņas māte bija profesionāla pianiste un studēja Maskavas konservatorijā pie slavenā pedagoga Aleksandra Goldenveizera, tēvs, savukārt, bija vijolnieks un čellists amatieris. Kad Leipcigā tika atklāts Starptautiskais Johana Sebastiana Baha konkurss, kas tika veltīts Baha nāves divsimtgadei, Nikolajeva 1950. gadā ieguva pirmo vietu. Dmitrijs Šostakovičs, kurš bija žūrijas loceklis, sacerēja un veltīja viņai 24 prelūdijas un fūgas op. 87: šis cikls kļuva par nozīmīgu viņas klavieru repertuāra daļu.

Viņa sēdēja kā žūrijas locekle tādos starptautiskos konkursos kā Palomas O'Šī Santander Starptautiskais pianistu konkurss, Starptautiskais Čaikovska konkurss un Līdsas pianistu konkurss. Viņa ierakstīja Sergeja Prokofjeva Pēterīša un vilka transkripciju. Nikolajeva bija Nikolaja Luganska skolotāja; neilgi pirms nāves viņa pasludināja viņu par "Nākamo" lielisko krievu pianistu rindā. Starp citiem viņas studentiem bija arī Andrāšs Šifs, kuru viņa mācīja vasaras kursos Veimārā. Viņa nomira no insulta 1993. gada 22. novembrī Sanfrancisko koncerta laikā, kad izpildīja Šostakoviča Prelūdijas un fūgas.

 Kompozīcijas 

 Vijoļkoncerts (1972)
 Simfonija (1955; pārrakst. 1958)
 24 koncertetīdes, op. 13 (1951—53)
 Klavieru kvintets (1947)

 Atsauces 

 Ārējās saites 
 Vietne Tatjanas Nikolajevas piemiņai 
 Īsa biogrāfija  no Hyperion Records
 Brūsa Dafija intervija ar Tatjanu Nikolajevu, 1992. gada 16. oktobris
 Raidījums  par Tatjanu Nikolajevu Latvijas Radio 3

Kategorija:Staļina prēmijas laureāti
Kategorija:PSRS Tautas skatuves mākslinieki
Kategorija:1993. gadā mirušie
Kategorija:1924. gadā dzimušie
Kategorija:Pianisti
Kategorija:20. gadsimta komponisti
Kategorija:Brjanskas apgabalā dzimušie